text: Kendt spiller til Sønderjyske 
  19 september 2013 kl. 08.06
  Tidligere landsholdspiller Daniel Jensen har skrevet kontrakt med superligaklubben Sønderjyske. Foreløbig frem til 31. december. Han tiltræder straks.
  Midtbanespilleren på 34 år har spillet talrige landskampe, og sportschef Ole Nielsen, Sønderjyske, mener, at han kan tilføre erfaring og rutine til holdet.
  Daniel Jensen har blandt andet spillet syv sæsoner for Werder Bremen i den tyske Bundesliga.
  Daniel Jensens kontrakt er finansieret af en anonym sponsor.
  Hans sønderjyske debut kan ske i i søndagens hjemmekamp med FC Nordsjælland.
  Daniel Jensen begyndte sin løbebane i FC København, og karrieren førte ham til Tyskland, Holland og Italien.
  